पाएं अपने शहर की ताज़ा ख़बरें और फ्री ई-पेपरडाउनलोड करें
बिहार के मुख्यमंत्री नीतीश कुमार ने सोमवार की शाम हाईलेवल मीटिंग की है। करीब डेढ़ घंटे तक चली इस मीटिंग में उन्होंने कोरोना संक्रमण के वर्तमान हालात की समीक्षा की। मंगलवार को एक बार फिर क्राइसिस मैनेजमेंट ग्रुप की मीटिंग बुलाई गई है। माना जा रहा है कि इस मीटिंग के बाद सरकार बिहार में पूर्ण लॉकडाउन पर फैसला ले सकती है। भास्कर को मिली जानकारी के अनुसार यह लॉकडाउन 15 दिनों का होगा। नीतीश सरकार को मंगलवार को ही पटना हाईकोर्ट में भी लॉकडाउन पर जवाब देना है।
CM ने कहा- बेवजह घूमने वालों पर कंट्रोल करें
सोमवार शाम हुई मीटिंग में CM नीतीश कुमार ने बेवजह सड़क पर निकलने वालों पर सख्ती बरतने का निर्देश दिया। उन्होंने कहा कि हमने आज खुद शहर में भीड़भाड़ की स्थिति, कोविड प्रोटोकॉल का पालन, मास्क पहनने का जायजा लिया है। अनावश्यक बाहर निकलने वालों पर नियंत्रण करें। इससे ही संक्रमण की भी रोकथाम होगी। प्रशासन लोगों से कोविड प्रोटोकॉल का सख्ती से पालन कराना सुनिश्चित करे।
दूसरी बार सड़क पर निकल नीतीश ने लिया जायजा
CM नीतीश ने इससे पहले आज सोमवार को एक बार फिर पटना की सड़कों पर उतर घूम-घूमकर हालात का जायजा लिया है। इस दौरान उनके साथ बिहार सरकार के कई अधिकारी भी मौजूद रहे। CM नीतीश कुमार दूसरी बार पटना की सड़कों पर उतर कर इस तरह से जायजा ले रहे थे। नीतीश कुमार CM आवास से निकले और सीधे रूपसपुर, राजाबाजार होते हुए वापस राजापुल होते हुए गांधी मैदान पहुंचे।
CM का कारकेड अमूमन तेज चलता है, लेकिन आज उनका कारकेड और दिनों से स्लो था। CM कई इलाकों में जाकर भी निरीक्षण किए। राजधानी पटना की सड़कों पर घूम-घूमकर जमीनी हकीकत को देखने और समझने के बाद अधिकारियों से बातचीत भी किए। CM नीतीश कुमार उन इलाकों से गुजर रहे थे जिन-जिन इलाकों में भीड़ रहती है। वो इस बात का अंदाजा लगा रहे थे कि कोरोना महामारी में लोग जागरुक हैं कि नहीं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn